Биографиялық дерек.

Бектенов Мұхтасиф (Латиф) Бектен ұлы Атырау (бұрынғы Гурьев) облысы Құрманғазы елді мекенінің Абай атындағы қазақ орта мектебінде оныншы сыныпты бітіріп, Алма-Ата қаласының Абай атындағы Қазақ педагогикалық институтының физика-математика факультетінің физика бөліміне түсіп, 1961 ж.тәмәмдаған.

 Оқу орыны Ғылыми кеңесінің шешімі мен физика кафедрасына ассистент қызметіне қалдырады. Сол жылы оқытушылықпен бірге КСРО Ғылым академиясының шешімі мен институтта ашылған жасанды жер серіктерін зерттеу лабораториясы бастығының орынбасары қызметіне де тағайындайды.

 1967 ж. Мәскеу мемлекеттік университеті (МГУ) теориялық оптика кафедрасының мақсатты (целевая) аспирантурасына емтихан тапсырып түсіп, дүние жүзіне гелиотехника, гелиоэнергияны пайдалану ғылымы бойынша әйгілі ғалым В.А. Баумның жетекшілігі мен техника ғылымдарының кандидаты, кейін техника ғылымдарының докторы диссертациясын қорғап, профессор ғылыми атағын алды.

 Профессор М (Л).Бектеновтың ғылыми жетекшілігімен бірнеше адам техника ғылымдарының докторы,кандидаты, педагогика ғылымының кандидаттары диссертацияларын қорғады.

 Қазақстан Республикасының жоғары оқу орындарының студенттеріне арнап, қазақ тілінде 5 оқулық, 18 оқу-әдістемелік оқу құралын, 4 монография, 200 ге жуық ғылыми, ғылыми-көпшілік мақалаларды жазып шығарды.

 Қазақстан Республикасындағы көптеген мамандықтардың мемлекеттік стандартын(ГОСО) жасаушы авторлардың бірі, екі өнертабыс санаткерлік (изобретение) меншіктің авторы. Қазақстан Республикасының,СССР Ғылым Академиясының көптеген медаль, дипломдарымен марапатталған.